JY LEES NOU Forel met vars perskes
Fotograaf: Michelle Parkin | Kosassistent: Lichelle May.
As jy eers hierdie kombinasie van varswaterforel en vars perske geproe het, vergeet jy dit nooit weer nie! Moenie bekommerd wees oor die hoeveelheid suiker nie – die eindresultaat is nie soet nie.
Vir 4-6 | Voorbereityd 5 minute | Gaarmaaktyd 20 minute
1 kg vars forel
1. Kry matige kole gereed in 'n ketelbraai (of verhit die oond tot 180 ºC).
2. Sit die forel in die middel van 'n dubbellaag foelie wat reg rondom 20 cm breër is as die vis. Vou die kante van die foelie op om 'n randjie te maak sodat die vis in 'n oop foeliebakkie lê.
3. Meng die olyfolie, suiker, sojasous, knoffel, en suurlemoensap en -skil, en skink dit oor die vis.
4. Sit die foeliebakkie versigtig op die rooster (of op 'n bakplaat in die oond). Sit die ketelbraai se deksel op en laat die forel vir sowat 15-20 minute braai. Die vis is gaar sodra dit maklik vlok.
5. Sprinkel die vars koljander oor en garneer die vis met die nektarienskyfies. Sit die forel met 'n groenslaai propvol gekapte vars kruie voor.